CELEX: 32007R1322
Language: et
Date: 2007-11-12 00:00:00
Title: Komisjoni määrus (EÜ) nr 1322/2007, 12. november 2007 , millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta seoses andmete edastamise sobivate vormide, edastatavate tulemuste, ESSPROSi põhisüsteemi kvaliteedihindamise kriteeriumide ning pensionisaajate mooduliga

13.11.2007   
            
            
               ET
            
            
               Euroopa Liidu Teataja
            
            
               L 294/5
            
         
      KOMISJONI MÄÄRUS (EÜ) nr 1322/2007,
   12. november 2007,
   millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta seoses andmete edastamise sobivate vormide, edastatavate tulemuste, ESSPROSi põhisüsteemi kvaliteedihindamise kriteeriumide ning pensionisaajate mooduliga
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta, (1) eriti selle artikli 7 lõikeid 1 ja 2,
   ning arvestades järgmist:
   
               (1)
            
            
               Määrusega (EÜ) nr 458/2007 kehtestati metoodiline raamistik, mida kasutatakse statistika koostamiseks võrreldavatel alustel ühenduse heaks, ning seati ajalised piirangud ESSPROSiga kooskõlas koostatud statistika edastamiseks ja levitamiseks.
            
         
               (2)
            
            
               Vastavalt määruse (EÜ) nr 458/2007 artikli 7 lõikele 2 tuleb võtta rakendusmeetmeid seoses andmete edastamise vormi, edastatavate tulemuste, ESSPROSi põhisüsteemi kvaliteedihindamise kriteeriumide ning pensionisaajate mooduliga.
            
         
               (3)
            
            
               Käesolevas määruses ette nähtud meetmed on kooskõlas statistikaprogrammi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 458/2007 artikli 7 lõikes 2 ette nähtud rakendusmeetmed seoses ESSPROSi põhisüsteemiga (kvantitatiivsed andmed ja kvalitatiivne teave skeemide ja üksikasjalike toetuste lõikes) ning pensionisaajate mooduliga kehtestatakse vastavalt I ja II lisale.
   Artikkel 2
   Käesolev määrus jõustub 20. päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. november 2007
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  ELT L 113, 30.4.2007, lk 3.
   
      I LISA
      ANDMETE JA EDASTATAVATE TULEMUSTE EDASTAMISEKS SOBIVAD VORMID
      1.   ESSPROSi PÕHISÜSTEEMI KÄSITLEVATE ANDMETE JA EDASTATAVATE TULEMUSTE EDASTAMISEKS SOBIVAD VORMID
      1.1.   Skeemide loetelu
      Standardtabeli kujul esitatakse järgmised andmed:
      
                  1)
               
               
                  seerianumber iga skeemi identifitseerimiseks;
               
            
                  2)
               
               
                  iga skeemi nimi;
               
            
                  3)
               
               
                  nime lühend (ei ole kohustuslik);
               
            
                  4)
               
               
                  skeemide klassifikatsioon, mis põhineb viiel kriteeriumil, mis on kindlaks määratud ESSPROSi käsiraamatus, mille Euroopa Komisjon koostas koostöös liikmesriikidega.
               
            1.2.   Kvantitatiivsed andmed
      Kvantitatiivseid andmeid käsitlev ESSPROSi küsimustik hõlmab laekumisi, kulusid ja üksikasjalikke toetusi.
      1.2.1.   Andmete esitamine
      Andmed tuleb esitada nende kalendriaastate ühe aasta kohta, mille kohta andmed on vaja edastada (vastavalt määruse (EÜ) nr 458/2007 (Euroopa integreeritud sotsiaalkaitsestatistika süsteemi (ESSPROS) kohta) I lisale).
      Aasta andmete standardtabeli ülesehitus on järgmine:
      
                  —
               
               
                  read vastavad laekumiste, kulude ja toetuste üksikasjalikule klassifikatsioonile;
               
            
                  —
               
               
                  veerud vastavad tabeli skeemide loetelus nimetatud skeemidele (üks veerg skeemi kohta pluss üks veerg kõigi skeemide kohta kokkuvõtlikult);
               
            
                  —
               
               
                  kui on vaja lisada uus skeem, siis tuleb tabelisse lisada uus veerg.
               
            1.2.2.   Edastatavad andmed
      Andmed omavääringus tuleb esitada igal aastal algühikute tasandil, üksikasjalikumad andmed esitatakse iga skeemi kohta eraldi (koondandmed arvutatakse automaatselt valemite abil).
      1.2.3.   Käsiraamat
      Andmete esitamiseks kasutatav üksikasjalik klassifikatsioon on kindlaks määratud ESSPROSi käsiraamatu (mille Euroopa Komisjon koostas koostöös liikmesriikidega) 1. liites.
      1.3.   Kvalitatiivne teave skeemide ja üksikasjalike toetuste kohta
      Kvalitatiivset teavet käsitlev ESPROSi küsimustik hõlmab valdkondi, mis on kindlaks määratud ESSPROSi käsiraamatu (mille Euroopa Komisjon koostas koostöös liikmesriikidega) 2. liites.
      1.3.1.   Andmete korraldamine
      Andmed tuleb esitada nende kalendriaastate ühe aasta kohta, mille kohta andmed on vaja edastada (vastavalt määruse (EÜ) nr 458/2007 (Euroopa integreeritud sotsiaalkaitsestatistika süsteemi (ESSPROS) kohta) I lisale).
      Teave sisaldab järgmist:
      
                  —
               
               
                  teave kõigi riigis toimivate skeemide kohta;
               
            
                  —
               
               
                  täpne teave iga skeemi kohta eraldi.
               
            1.3.2.   Edastatavad andmed
      Liikmesriigid peavad esitama kvalitatiivse teabe iga skeemi kohta ja iga üksikasjaliku toetuse kohta ning nimetatud teavet ajakohastama.
      1.3.3.   Käsiraamat
      Edastatavad üksikasjalikud andmed on kindlaks määratud ESSPROSi käsiraamatu (mille Euroopa Komisjon koostas koostöös liikmesriikidega) 2. liites.
      2.   PENSIONISAAJATE MOODULIT KÄSITLEVATE ANDMETE JA TULEMUSTE EDASTAMISEKS SOBIVAD VORMID
      Pensionisaajaid käsitlev ESSPROSi küsimustik on esitatud standardtabelina.
      2.1.   Andmete esitamine
      Andmed tuleb esitada nende kalendriaastate ühe aasta kohta, mille kohta andmed on vaja edastada (vastavalt määruse (EÜ) nr 458/2007 (Euroopa integreeritud sotsiaalkaitsestatistika süsteemi (ESSPROS) kohta) I lisale).
      Aasta andmete standardtabeli ülesehitus on järgmine:
      
                  —
               
               
                  read vastavad pensionisaajate kategooriatele, mis põhinevad ESSPROSi käsiraamatu (mille Euroopa Komisjon koostas koostöös liikmesriikidega) 3. liite klassifikatsioonil;
               
            
                  —
               
               
                  veerud vastavad skeemidele, mille kohta on olemas vähemalt üks pensionisaajate kategooria.
               
            2.2.   Edastatavad andmed
      Pensionisaajaid käsitlevad andmed tuleb esitada iga aasta kohta.
      Küsimustik
      Küsimustik koosneb tabelist, mis tuleb täita üksnes nende toetuste puhul, millega seoses on tehtud kulutusi asjaomases riigis. Uue skeemi käivitamise korral võib selle lisada, järgides sama vormi. Andmekogumislehed on eraldi riikide ja/või aastate kohta.
      Kontrollpäev
      Aasta n kohta kogutud andmed koguarvu kohta kajastavad toetusesaajate arvu kalendriaasta lõpu seisuga.
      Sugu käsitlevad andmed
      Esitada tuleb ka toetusesaajate sooline jagunemine. See on kohustuslik üksnes kõigi skeemide kohta kokkuvõtlikult.
   
   
      II LISA
      KVALITEEDIHINDAMISE KRITEERIUMID
      1.   ESSPROSi PÕHISÜSTEEMI KVALITEEDIHINDAMISE KRITEERIUMID
      1.1.   Täpsus ja usaldusväärsus
      1.1.1.   Kvantitatiivsed andmed
      1.1.1.1.   Andmeallikate katvus
      Liikmesriigid peavad esitama järgmised andmed:
      
                  —
               
               
                  kasutatud allikate liigid: registrid või muud haldusallikad, uuringud, hinnangud jne;
               
            
                  —
               
               
                  aruanded probleemide kohta (k.a viivitused), mis viisid andmete hindamiseni;
               
            
                  —
               
               
                  skeemid, mis on hõlmatud eri liiki andmeallikatega;
               
            
                  —
               
               
                  vajaduse korral – toetused, mis on hõlmatud eri liiki andmeallikatega (kui kasutatakse ristuvaid allikaid, nt tööjõukulude uuringud).
               
            1.1.1.2.   Hinnangutes kasutatud meetodid ja eeldused
      Liikmesriigid peavad esitama järgmised andmed:
      
                  —
               
               
                  hinnangud skeemide kohta, mille kohta andmed ei ole kättesaadavad;
               
            
                  —
               
               
                  hinnangud puuduolevate andmetel kohta seoses laekumiste, kulude ja üksikasjalike toetustega:
                  
                              a)
                           
                           
                              kui andmed puuduvad täielikult;
                           
                        
                              b)
                           
                           
                              kui puudu on andmed ühe toetuse või toetuste rühma kohta (nt ühe toetuse jaotamine majanduslikust olukorrast sõltuvateks ja sõltumatuteks toetusteks ning ühte eesmärki täitva rahalise toetuste jaotamine mitmeks üksikasjalikuks toetuseks).
                           
                        
            1.1.1.3.   Statistiliste andmete parandamine
      Liikmesriigid peavad esitama järgmised andmed:
      
                  —
               
               
                  muutused kasutatud andmete allikates;
               
            
                  —
               
               
                  muutused andmete hindamiseks kasutatud meetodites;
               
            
                  —
               
               
                  andmete parandamine põhimõtteliste kohanduste tõttu (näiteks rahvamajanduse arvepidamise kohandamine);
               
            
                  —
               
               
                  andmete parandamine seoses lõplike statistiliste andmete kättesaadavaks tegemisega;
               
            
                  —
               
               
                  andmete parandamine seoses kvaliteedikontrolli meetmetega.
               
            1.1.2.   Kvalitatiivne teave
      Ei kohaldata.
      1.2.   Võrreldavus
      1.2.1.   Kvantitatiivsed andmed
      Geograafiline võrreldavus
      Et Eurostatil oleks võimalik hinnata liikmesriikide võrreldavust, peavad viimased esitama järgmised andmed:
      
                  —
               
               
                  katvuse määr skeemide puhul;
               
            
                  —
               
               
                  katvuse määr laekumiste, kulude ja üksikasjalike toetuste puhul;
               
            
                  —
               
               
                  ESSPROSi meetodite mittekasutamise juhud täieliku nimekirjana.
               
            1.2.2.   Kvalitatiivne teave
      Ei kohaldata.
      2.   PENSIONISAAJATE MOODULI KVALITEEDIHINDAMISE KRITEERIUMID
      2.1.   Täpsus ja usaldusväärsus
      2.1.1.   Andmeallikate katvus
      Liikmesriigid peavad esitama järgmised andmed:
      
                  —
               
               
                  kasutatud allikate liigid: registrid või muud haldusallikad, uuringud, hinnangud jne;
               
            
                  —
               
               
                  ülevaated probleemidest (k.a viivitused), mis viisid andmete hindamiseni;
               
            
                  —
               
               
                  skeemid, mis on hõlmatud eri andmeallikatega;
               
            2.1.2.   Topeltarvestuse käsitlemisel ja hinnangutes kasutatavad meetodid ja eeldused
      Liikmesriigid peavad esitama järgmised andmed:
      
                  —
               
               
                  hinnangud skeemide kohta, mille kohta andmed ei ole kättesaadavad;
               
            
                  —
               
               
                  topeltarvestuse käsitlemine:
                  
                              a)
                           
                           
                              pensionikategooria puhul ühe skeemi ulatuses;
                           
                        
                              b)
                           
                           
                              skeemide vahel (kõiki skeeme hõlmav pensionikategooria);
                           
                        
                              c)
                           
                           
                              majanduslikust olukorrast sõltuvate ja sõltumatute pensionikategooriate vahel;
                           
                        
                              d)
                           
                           
                              koondatud kategooriate vahel.
                           
                        
            2.1.3.   Statistiliste andmete parandamine
      Liikmesriigid peavad esitama järgmised andmed:
      
                  —
               
               
                  muutused kasutatud andmeallikates;
               
            
                  —
               
               
                  muutused andmete hindamiseks kasutatud meetodites;
               
            
                  —
               
               
                  andmete parandamine seoses lõplike statistiliste andmete kättesaadavaks tegemisega;
               
            
                  —
               
               
                  andmete parandamine seoses kvaliteedikontrolli meetmega.
               
            2.2.   Võrreldavus
      Geograafiline võrreldavus
      Et Eurostatil oleks võimalik hinnata liikmesriikide andmete võrreldavust, peavad viimased esitama järgmised andmed:
      
                  —
               
               
                  katvuse määr skeemide puhul;
               
            
                  —
               
               
                  katvuse määr toetuse saajate puhul;
               
            
                  —
               
               
                  ESSPROSi meetodite mittekasutamise juhud täieliku nimekirjana.
               
            3.   KVALITEEDIARUANNETE KOOSTAMISE AJAKAVA
      3.1.   Põhisüsteemi puhul
      Põhisüsteemi kvaliteediaruanded on aastapõhised. Aastat n käsitlev aruanne tuleb Eurostatile edastada aasta n+2 septembri lõpuks. Aasta n+2 detsembri lõpuks koostab ja avaldab Eurostat selle põhjal nimetatud aruannete koondversiooni.
      3.2.   Pensionisaajate mooduli puhul
      Pensionisaajate moodulit käsitlevad kvaliteediaruanded on aastapõhised. Aastat n käsitlev aruanne tuleb Eurostatile edastada aasta n+2 augusti lõpuks. Aasta n+2 novembri lõpuks koostab ja avaldab Eurostat selle põhjal nimetatud aruannete koondversiooni.